DA   DA 
 
 
 EUROPA -
KOMMISSIONEN   
Bruxelles, den 24.2.2022  
COM(2022) 67 final  
2022/0046 (NLE)  
 
Forslag til  
RÅDETS AFGØRELSE  
om fastlæggelse af den holdning, der skal indtages på Den Europæiske Unions vegne på 
det 15. møde i partskonferencen under Baselkonventionen om kontrol med 
grænseoverskridende overførsel af farligt affald og bortskaffelse heraf for så vidt angår 
visse ændr inger af artikel 6, stk. 2, i konventionen   
DA 1  DA BEGRUNDELSE  
 
1. FORSLAGETS GENSTAND  
Dette forslag vedrører en afgørelse om fastlæggelse af den holdning, der skal indtages på 
Unionens vegne på det 15. møde i partskonferencen under Baselkonventionen med hensyn til 
et forslag om ændringer af konventionens artikel 6. Mødet forventes at finde sted i juni 2022.  
 
2. BAGGRUND FOR FORSLAGET  
2.1. Baselkonventionen om kontrol med grænseoverskridende transport af farligt affald 
og bortskaffelse heraf  
Baselkonventionen om kontrol med grænseoverskridende transport af farligt affald og 
bortskaffelse heraf (herefter "konventionen") blev vedtaget den 22. marts 1989 og trådte i 
kraft i 1992. Den Europæiske Union og dens medlemsstater er parter i konventionen1. 
Konventionen har 188 parter.  
Grundstenen i konventionen er et kontrolsystem for eksport, import  og transit af visse typer 
affald ved anvendelse af proceduren "forudgående informeret samtykke". Eksport af affald, 
som er omfattet af konventionen, skal forhåndsanmeldes til de kompetente myndigheder i 
import - og transitlandene. Anmeldelsen skal fremsend es skriftligt og indeholde de erklæringer 
og oplysninger, som er nævnt i konventionens bilag V A. Eksport af affald kan kun finde sted, 
hvis og når alle berørte stater har afgivet skriftligt samtykke (artikel 6 i konventionen).  
Konventionens kontrolsystem finder anvendelse på farligt affald som defineret i artikel 1 og 
opført i bilag VIII til konventionen og på andet affald, der er opført i bilag II, som indeholder 
indsamlet husholdningsaffald og rester fra forbrænding af husholdningsaffald og visse former 
for plastaffald. Konventionen indeholder også poster i affaldslisten i bilag IX, som ikke falder 
ind under dens anvendelsesområde og kontrolsystem, medmindre dette affald indeholder et 
materiale, som falder ind under en kategori i bilag I, i et sådant omfa ng, at det udviser en af de 
farlige egenskaber, som er nævnt i bilag III.  
2.2. Partskonferencen  
Partskonferencen under Baselkonventionen er konventionens øverste beslutningsorgan. Det 
har beføjelse til at foretage ændringer af konventionens bilag og holder møde hvert andet år.  
Det 15. møde i partskonferencen under Baselkonventionen bliver afholdt i to dele: første del 
fandt sted som et onlinemøde fra den 26. -30. juli 2021, og anden del af mødet vil blive 
genoptaget ansigt til ansigt i Geneve fra den 6. -17. juni 2022.  
 
2.3. Foreslået ændring af konventionen  
Den Russiske Føderation fremsatte et forsla g, der skal behandles på det 15. møde i 
partskonferencen, og som har til formål at ændre artikel 6, stk. 2, første punktum, i 
konventionen ("den påtænkte retsakt")2. 
                                                 
1 Rådets afgørelse 93/98/EØF om indgåelse på fællesskabets vegne af konventionen om kontrol med 
grænseoverskridende overførsel af farligt affald og bortskaffelsen heraf (Basel -konventionen af 22. 
marts 1989) (EFT L 39 af 16.2.1993, s. 1).  
2 Forslaget er tilgængeligt på Baselkonventions websted, jf. 
http://www.basel.int/TheConvention/Communications/tabid/1596/Default.aspx   
DA 2  DA Artikel 6, stk. 2, første punktum, i konventionen er affattet således: "Importlandet skal 
skriftligt anerkende modtagelsen af anmeldelsen til anmelderen, hvori det enten giver sit 
samtykke til overførslen med eller uden forbehold, nægter tilladelse til overførslen eller 
anmoder om yderligere oplysninger".  
Det foreslås ved den påtænkte retsakt a t ændre denne ordlyd ved at tilføje en frist på 30 dage, 
inden for hvilken et importland skal svare anmelderen (for at give sit samtykke til den 
planlagte overførsel, nægte tilladelse til denne overførsel eller anmode om yderlige 
oplysninger). Desuden best år forslaget af at fjerne "," mellem " forbehold " og " nægter ", for at 
erstatte kommaet med " eller".  
Konventionen er gennemført i Unionen ved Europa -Parlamentets og Rådets forordning (EF) 
nr. 1013/2006 af 14. juni 2006 om overførsel af affald3 (i det følgen de benævnt "forordningen 
om overførsel af affald"). Enhver ændring af konventionen vil træde i kraft i EU, efter at den 
er blevet gennemført ved ændring af denne forordning.  
I de nuværende regler, der gælder for Unionen og dens medlemsstater, er der aller ede fastlagt 
en frist på 30 dage til importlandet til at svare anmelderen (jf. artikel 8 i forordningen om 
overførsel af affald). Dette finder også anvendelse på andre OECD -lande i henhold til OECD -
beslutningen4.  
Den eneste praktiske følge for Unionen af de ændringer, der er knyttet til Den Russiske 
Føderations forslag, vedrører proceduren for eksport af anmeldt affald til lande uden for 
OECD. Da eksport af affald i henhold til bilag VIII og bilag II til lande uden for OECD er 
forbudt i henhold til forordn ingen om overførsel af affald, vedrører ændringen, der blev udløst 
af det russiske forslag, kun "ulistet affald" (dvs. at lande uden for OECD, der importerer 
ulistet affald fra EU, ifølge det russiske forslag skal svare anmelderen inden 30 dage), hvilket 
i henhold til artikel 3, stk. 1, litra b), nr. iii) og . iv), i forordningen om overførsel af affald er 
genstand for proceduren "forudgående informeret samtykke". Den ændring, som Den 
Russiske Føderation har foreslået, vil betyde, at importlandet i disse ti lfælde vil skulle svare 
anmelderen af en overførsel fra Unionen med bestemmelsessted til et land uden for OECD 
inden 30 dage.  
Proceduren for ændring af konventionen er fastlagt i konventionens artikel 17. En sådan 
ændring skal vedtages på et af partskonfe rencens møder. En ændring bliver bindende for de 
parter, der har deponeret deres instrumenter til ratifikation, godkendelse, formel bekræftelse 
eller accept af ændringer i overensstemmelse med artikel 17, stk. 5, i konventionen, der 
bestemmer følgende: "Instrumenter til ratifikation, godkendelse, formel bekræftelse eller 
accept af ændringer deponeres hos depositaren. Ændringer, som er vedtaget i 
overensstemmelse med foranstående stk. 3 og 4, træder i kraft mellem de parter, som har 
accepteret dem, halvfems dage efter at depositaren har modtaget instrumenter til ratifikation, 
godkendelse, formel bekræftelse eller accept fra mindst tre fjerdedele af de parter, som har 
accepteret ændringerne i den pågældende protokol, med mindre andet er fastlagt i denne 
protok ol. Ændringerne træder i kraft for enhver anden part halvfems dage efter, at den 
pågældende part har deponeret sit instrument til ratifikation, godkendelse, formel bekræftelse 
eller accept af ændringerne ". Der er derfor et behov for en ratifikation, godken delse, formel 
bekræftelse eller accept fra tre fjerdedele af konventionens parter (dvs. 141 parter), for at 
enhver ændring af konventionen kan træde i kraft.  
                                                 
3 EUT L 190 af 12.7.2006, s. 1.  
4 Beslutning om kontrol med grænseoverskridende overførsel af affald bestemt til nyttiggørelse, 
https://legalinstruments.oecd.org/en/instruments/OECD -LEGAL -0266   
DA 3  DA Indtil videre er konventionens dispositive bestemmelser blevet ændret en gang med en 
tilføjelse af  en artikel 4A og af en efterfølgende tilføjelse af et bilag VII ("Baselforbuddet") til 
konventionen. Ændringen blev vedtaget på partskonferencens tredje møde i 1995, og den 
trådte kraft i 2019 for de parter, der havde ratificeret den.  
 
3. DEN HOLDNING, DER SKAL INDTAGES PÅ UNIONENS VEGNE  
(1) Unionen bør ikke støtte ændringen af artikel 6, stk. 2, i konventionen som foreslået af 
Den Russiske Føderation.  
(2) Den første del af ændringen (frist på 30 dage for importlandet til at svare 
anmelderen) vil ikke m edføre nogen større ændring for Unionen og dens 
medlemsstater, idet den frist på 30 dage, som importlandene har til at svare 
anmelderen, og som er indeholdt i den foreslåede ændring, allerede finder anvendelse 
på de fleste overførsler, der er anmeldt af EU  og medlemsstaterne i henhold til EU -
lovgivningen (med undtagelse af eksport af ulistet affald til lande uden for OECD). 
Den vil heller ikke ændre EU's og dens medlemsstaters forpligtelser, når de modtager 
anmeldelser, idet fristen på 30 dage til at svare allerede finder anvendelse i henhold 
til EU -lovgivningen.  
(3) Den anden del af ændringen (erstatte et komma med "eller") synes ikke at være 
nødvendig og vil skabe juridisk usikkerhed. Den nuværende formulering gør det 
tilstrækkeligt tydeligt, at importlan det kan reagere på tre forskellige måder, når det 
svarer anmelderen (give sit samtykke til overførslen, nægte tilladelse til overførslen 
eller anmode om yderligere oplysninger). Der er derfor intet behov for at ændre 
denne ordlyd.  
(4) Processen i forbinde lse med en ændring af konventionen er byrdefuld og 
tidskrævende, især fordi den kræver, at hver part gennemfører sin interne 
ratificeringsproces, og at tre fjerdedele af alle parterne skal ratificere konventionen, 
før ændringen træder i kraft. Denne ændrin g kan også i sidste instans få en begrænset 
virkning, idet ændringer kun er bindende for dem, der har ratificeret dem. Den 
foreslåede ændring vil derfor ikke vedrøre en forbedring af konventionens 
effektivitet på en effektiv måde, idet der ville blive ivær ksat en langvarig og tung 
proces inden for konventionens rammer og for parterne.  
(5) Unionen støtter ikke de foreslåede ændringer, men dog bør den understrege, at 
parterne bør få anmeldelsesproceduren til at fungere bedre inden for rammerne af 
Baselkonven tionen.   Dette kunne omfatte indførelsen af andre frister for svar til 
anmelderne, navnlig for transitlande, og opfordring til anvendelsen af elektroniske 
dataoverførselssystemer eller indarbejdelse af begrebet "forhåndsgodkendte anlæg", 
der hidrører fra O ECD -beslutningen om grænseoverskridende overførsel af affald til 
nyttiggørelse, i Baselkonventionens ramme. Der er allerede en række processer i 
gang om disse spørgsmål inden for rammerne af konventionen, som er nyttige, men 
som endnu kun har givet begræns ede resultater. Unionen bør understrege vigtigheden 
af disse spørgsmål og undersøge, om de kan tackles som en del af eksisterende eller 
nye initiativer, hvilket ikke ville indebære nogen ændring af konventionen. Unionen 
bør vise åbenhed over for sådanne mu lige initiativer.   
(6) Endelig bemærkes det, at vedtagelsen af den foreslåede ændring ganske vist ikke vil 
have nogen tydelig merværdi, men at den heller ikke vil berøre Unionens interesser.  
 
DA 4  DA 4. RETSGRUNDLAG  
4.1. Proceduremæssigt retsgrundlag  
4.1.1.  Principper  
I henhold til artikel 218, stk. 9, i traktaten om Den Europæiske Unions funktionsmåde (TEUF) 
vedtager Rådet afgørelser om " fastlæggelse af, hvilke holdninger der skal indtages på 
Unionens vegne i et organ nedsat ved en aftale, når dette organ sk al vedtage retsakter, der 
har retsvirkninger, bortset fra retsakter, der supplerer eller ændrer den institutionelle ramme 
for aftalen ". 
Begrebet " retsakter, der har retsvirkninger " omfatter retsakter, der har retsvirkninger i medfør 
af de folkeretlige regl er, der gælder for det pågældende organ. Det omfatter også 
instrumenter, der ikke har bindende virkning i henhold til folkeretten, men som " vil kunne få 
afgørende indflydelse på indholdet af de regler, der vedtages af EU -lovgiver "5. 
4.1.2.  Princippernes an vendelse på det foreliggende tilfælde  
Partskonferencen under Baselkonventionen er et organ, der er nedsat ved konventionen.  
Den retsakt, som partskonferencen skal vedtage, er en retsakt, der har retsvirkninger. Den 
påtænkte retsakt får bindende virkning i henhold til folkeretten, jf. konventionens artikel 18. 
Den vil kunne få indflydelse på indholdet af EU -lovgivningen, nærmere bestemt Europa -
Parlamentets og Rådets forordning (EF) nr. 1013/2006 af 14. juni 2006 om overførsel af 
affald. Denne forordning genn emfører konventionen ved bl.a. at fastsætte procedurerne for 
eksport fra og import til Unionen og overførsler mellem medlemsstaterne.  
Den påtænkte retsakt supplerer eller ændrer ikke den institutionelle ramme for aftalen.  
Det proceduremæssige retsgrundlag  for den foreslåede afgørelse er derfor artikel 218, stk. 9, i 
TEUF.  
 
4.2. Materielt retsgrundlag  
4.2.1.  Principper  
Det materielle retsgrundlag for en afgørelse i henhold til artikel 218, stk. 9, i TEUF afhænger 
hovedsagelig af formålet med og indholdet af  den påtænkte retsakt, hvortil der skal indtages 
en holdning på Unionens vegne. Hvis den påtænkte retsakt har et dobbelt formål eller består 
af to elementer, og det ene af disse formål eller elementer kan bestemmes som det primære, 
mens det andet kun er se kundært, skal den afgørelse, der vedtages i henhold til artikel 218, 
stk. 9, i TEUF, have et enkelt materielt retsgrundlag, nemlig det, der kræves af det primære 
eller fremherskende formål eller element.  
4.2.2.  Princippernes anvendelse på det foreliggende tilfælde  
Den påtænkte retsakts primære formål og indhold vedrører miljøbeskyttelse.  
Det materielle retsgrundlag for den foreslåede afgørelse er derfor artikel 192, stk. 1, i TEUF.  
4.3. Konklusion  
Retsgrundlaget for den foreslåede afgørelse bør være artikel  192, stk. 1, i TEUF sammenholdt 
med artikel 218, stk. 9, i TEUF.  
                                                 
5 Domstolens dom af 7. oktober 2014, Tyskland mod Rådet, C -399/12, ECLI:EU:C:2014:2258, præmis 
61-64.  
DA 5  DA 2022/0046 (NLE)  
Forslag til  
RÅDETS AFGØRELSE  
om fastlæggelse af den holdning, der skal indtages på Den Europæiske Unions vegne på 
det 15. møde i partskonferencen under Baselkonventionen om kontrol med 
grænseoverskridende overførsel af farligt affald og bortskaffelse heraf for så vidt angår 
visse ændringer af artikel 6, stk. 2, i konventionen  
RÅDET FOR DEN EUROPÆISKE UNION HA R — 
under henvisning til traktaten om Den Europæiske Unions funktionsmåde, særlig artikel 192, 
stk. 1, sammenholdt med artikel 218, stk. 9,  
under henvisning til forslag fra Europa -Kommissionen, og  
ud fra følgende betragtninger:  
(1) Baselkonventionen om kon trol med grænseoverskridende transport af farligt affald og 
bortskaffelse heraf (herefter "konventionen") trådte i kraft i 1992 og blev godkendt af 
Unionen ved Rådets afgørelse 93/98/EØF om indgåelse på fællesskabets vegne af 
konventionen om kontrol med gr ænseoverskridende overførsel af farligt affald og 
bortskaffelsen heraf (Basel -konventionen af 22. marts 1989)6.  
(2) I henhold til artikel 15, stk. 5, litra b), i konventionen skal partskonferencen overveje 
og vedtage de nødvendige ændringer til konvention en. 
(3) Partskonferencen skal på sit 15. møde i juni 2022 overveje vedtagelsen af de 
ændringer af artikel 6, stk. 2, i konventionen, der er fremlagt af Den Russiske 
Føderation. Forslaget har til formål at indføre en frist på 30 dage for et importland til 
at svare anmelderen af en overførsel af affald og til at tilføje en anden redaktionel 
ændring.  
(4) Det er nødvendigt at fastlægge den holdning, der skal indtages på Unionens vegne på 
partskonferencen vedrørende dette forslag, idet en ændring af konventione ns ordlyd 
har retsvirkninger. Hvis den påtænkte retsakt vedtages af partskonferencen, vil den 
blive bindende for Unionen og få indvirkning på indholdet af EU -lovgivningen, 
nærmere bestemt Europa -Parlamentets og Rådets forordning (EF) nr. 1013/2006 af 14. 
juni 2006 om overførsel af affald7. 
(5) Unionen bør ikke støtte de ovennævnte ændringer af konventionen, idet dette vil 
kræve en langvarig og tung proces for at træde i kraft, og det synes uforholdsmæssigt 
at iværksætte en sådan proces for en ændring, hvis mål kan nås på anden måde. 
Unionen bør hellere være åben over for initiativer, der tilsigter at forbedre den måde, 
hvorpå proceduren "forudgående informeret samtykke" fungerer, på betingelse af, at 
de har et bredere anvendelsesområde end det forslag, der b lev fremlagt på 
partskonferencens 15. møde, er i overensstemmelse med Unionens politikker og mål 
                                                 
6 EFT L 39 af 16.2.1993, s. 1.  
7 EUT L 190 af 12.7.2006, s. 1.  
DA 6  DA og ikke kræver en ændring af konventionen. Det bemærkes, at vedtagelsen af den 
foreslåede ændring ganske vist ikke vil have nogen tydelig merværdi, men at den 
heller ikke vil berøre Unionens interesser.  
 
VEDTAGET DENNE AFGØRELSE:  
Artikel 1  
1. Den holdning, der skal indtages på Unionens vegne på det 15. møde i 
partskonferencen under Baselkonventionen, skal være, at den ikke vil støtte 
ændringerne af konventionens artikel 6, stk. 2, som fremlagt af Den Russiske 
Føderation.  
2. Skulle der blive fr emlagt andre forslag om at forbedre den måde, hvorpå proceduren 
"forudgående informeret samtykke" fungerer, på det 15. møde i partskonferencen 
under Baselkonventionen, skal Unionen støtte disse forslag i henhold til følgende 
betingelser:  
 
(a) de tilsigter  at forbedre denne procedure ved at afhjælpe de forsinkelser og 
problemer, som eksport -, transit - eller importlande oplever i forbindelse med 
behandlingen af anmeldelser og ved at støtte digitaliseringen af proceduren 
"forudgående informeret samtykke", sål edes at affald overføres på tværs af 
grænserne uden unødigt ophold, når de pågældende overførsler er i 
overensstemmelse med konventionens bestemmelser, uden at en ændring af 
konventionen er nødvendig  
(b) de bidrager til en miljømæssigt forsvarlig håndterin g af affald og til 
overgangen til en global cirkulær økonomi og  
(c) de støtter den korrekte gennemførelse af kontrolordningerne som fastsat i 
konventionen og bidrager til juridisk klarhed i denne henseende.  
Artikel 2  
I lyset af udviklingen på det 15. møde i partskonferencen kan Unionens repræsentanter aftale 
justeringer til den i artikel 1 omhandlede holdning i samråd med medlemsstaterne under 
koordineringsmøder på stedet uden yderligere afgørelse truffet af Rådet.  
Artikel 3  
Denne afgørelse er rettet til Kommissionen.  
Udfærdiget i Bruxelles, den […]. 
 På Rådets vegne  
 Formand